กรมอนามัย ชี้ข้อมูลจากไทยชนะช่วยให้สามารถตรวจสอบกิจการ กิจกรรม ที่ได้รับการผ่อนปรนทำได้ง่ายขึ้นในเชิงคุณภาพ
กรมอนามัย ชี้ข้อมูลจากไทยชนะช่วยให้สามารถตรวจสอบกิจการ กิจกรรม ที่ได้รับการผ่อนปรนทำได้ง่ายขึ้นในเชิงคุณภาพ  นายแพทย์บัญชา ค้าของ รองอธิบดีกรมอนามัย กล่าวว่า กรมอนามัย ได้นำข้อมูลที่ได้จากแพลตฟอร์มไทยชนะ เพื่อกำกับติดตาม ตรวจสอบคุณภาพร้านค้า สถานประกอบการต่างๆ ที่ได้รับการผ่อนปรนให้กลับมาเปิดกิจการภายใต้มาตรการรักษาความปลอดภัยด้านสุขภาพเพื่อป้องกันการแพร่ระบาดโรควิด-19 ทั้งนี้ข้อมูลที่กรมอนามัยได้รับจะมี 3 ส่วนคือ ข้อมูลสถานการณ์โรคโดยรวมที่ ศบค.แถลง ข้อมูลพฤติกรรมสุขภาพของประชาชนโดยรวมเกี่ยวกับการดำเนินตามมาตรการป้องกันโรคทั้งการสวมหน้ากากอนามัย การล้างมือและการเว้นระยะห่าง และในส่วนข้อมูลผู้ประกอบการที่ได้จากการประเมินของประชาชนที่ช่วยตอบคำถามหลังเช็คเอาท์ออกจากร้านในระบบไทยชนะ ถือเป็นข้อมูลสำคัญที่ช่วยชี้เป้าให้กรมอนามัยสามารถจัดส่งเจ้าหน้าที่ลงตรวจเชิงคุณภาพ นำสู่การปรับปรุงมาตรฐานความปลอดภัยและส่งข้อมูลผลฏิบัติการรายงานย้อนกลับไปที่ ศบค.เพื่อให้เห็นถึงมาตรการที่ออกไป ได้รับความร่วมมือและประสบความสำเร็จหรือไม่ และเป็นข้อมูลสำคัญที่จะดูแนวโน้มการระบาดรอบใหม่และทิศทางการวางวิถีชีวิตใหม่ให้เหมาะสมกับสถานการณ์ต่อไปจากการประเมินหลังผ่อนปรนกิจการ/กิจกรรมระยะ 1 พบได้รับความร่วมมือเป็นอย่างดีทั้งจากผู้ประกอบการและประชาชน และจากนี้เมื่อครบ 14 วันหลังผ่อนปรนระยะ 2 จะเดินหน้าประเมินเชิงคุณภาพมาตรการระยะ 2 ต่อไป